Tian Helse AS 
Sammen skaper vi gode hverdager 


Helsefagarbeidere søkes til Furusethjemmet 
Tian Helse AS spesialiserer oss på å opprette gode tilbud til spesifikke målgrupper i markedet. Vi ønsker å benytte vår kompetanse til å skape nytenkende tilbud for enkelte grupper innenfor somatikken som per i dag har manglende tilbud – deriblant for diagnoser som ALS, SMA, Duchenne.

Tian Helse AS søker helsefagarbeidere til vår somatikk-satsning på Furuset. Furusethjemmet skal opprette et dagtilbud for barn og ungdom som ikke kan ta del i alminnelige tilbud sammen med jevnaldrende. Hos oss gjelder dette barn som har utfordringer med puste og/ eller immunsvikt. I tillegg vil Furusethjemmet levere avlastning på natt tre dager i uken og helgeavlastning fra fredag-mandag hver uke. 

De aller fleste barna og ungdommen som benytter seg av tilbudet på Furusethjemmet har 1:1 bemanning 24 timer i døgnet. Hjemmet har totalt 6 soverom, så det er til enhver tid et sted mellom 3-6 barn og ungdom i huset, sammen med tilhørende 3-6 ansatte. Som helsefagarbeider vil du være ansvarlig for en bruker når du er på jobb. Du vil få muligheten til å bruke din faglige kompetanse og være delaktig i å skape et nytt og nytenkende tilbud for denne brukergruppen. Du vil få full opplæring og sertifisering i forhold til nødvendig utstyr.  

1. Vi søker 2 helsefagarbeidere til dagtilbudet med arbeidstid 0800-1600 (mandag til fredag) . 100 % stilling
2. Vi søker 4 helsefagarbeidere til nattevakt tre ukedager hver uke, samt hver 6te helg (76% stilling)  
3. Vi søker 4 helsefagarbeidere til medleverturnus helg hver tredje helg (deltid) 
4. Vi søker 4 helsefagarbeidere til nattevakts hver tredje helg (deltid) 
5. Vi søker ringevikarer.

[bookmark: _GoBack]Vi søker deg som har en drive til å gi gode hverdager til brukere med kompliserte somatiske lidelser – herunder ALS, Duchenne, Parkinson, SMA og barn med pustestøtte (trac, bipap, Cpap). 

Utdannelse/erfaring:

· Godkjent autorisasjon som helsefagarbeider 
· Ønskelig med erfaring fra oppfølging av langtids mekanisk ventilasjon (LTMV) i hjemmet eller på institusjon
· Veiledning/opplæring av ansatte på vakt. 
· Ønskelig med kunnskap om raskt progredierende diagnoser som ALS, parkinson, duchenne, SMA. 
· B1 i Norsk, muntlig og skriftlig 
· Erfaring med utstyr som Trac, Bipap, Cpap, Sonde, Peg, Hostemaskin, Sugemaskin etc. 


Personlige egenskaper:

· Helhetlig fokus rundt bruker og brukers behov 
· Evnen til å finne smidig og innovative løsninger 
· Er tillitsskapende, trygg og strukturert i sitt arbeid
· God samarbeidspartner for oppfølgingsteam rundt bruker
· Tydelig fokus på faglig forsvarlighet
· Gjennomføringsevne til å skape gode forum for fellesskap på huset
· Evnen til å skape gode hverdagsaktiviteter med de ressursene som er tilgjengelig på Furuset


Helsefagarbeidere vil være delaktig i  
· Faglig oppfølging av barn og ungdom på Furusethjemmet
· Journalføring og rapportering. 
· Kurs og utvikling av tilbudet på Furusethjemmet
· Ta hånd om de faglige utfordringer som 24/7 oppdragene kan møte på
· Stille opp på møter på sykehus og kommune ved behov
· Bidra med å utarbeide risikoanalyser og beredskapsplan i alle våre leveranser 
· Tverrfaglige møter rundt brukerne 
· Primærkontaktansvar (avhengig av hvilken stilling det søkes på) 

Vi ønsker at du som søker spesifiserer hvilke stillinger du søker på og gleder oss til å motta din søknad! 

Kontaktperson
Regionleder Øst, Hannah Fraas, hannah@tianhelse.no  tlf: 47863403
Fagleder Helse Øst, Marie Thorud, marie@tianhelse.no 95793414

